Cheftræner Kent Nielsen har forlænget sin kontrakt med AaB til 30. juni 2015.

51-årige Kent Nielsen fortsætter som cheftræner for AaB. Han har i dag forlænget sin aftale med den nordjyske fodboldklub indtil 30. juni 2015. Til stor glæde for hovedpersonen selv. - Der skal ikke herske tvivl om, at AaB også har været førsteprioritet for mig. Jeg er enormt glad for at være her og ser frem til at bidrage til, at vi både stabiliserer os og udvikler os endnu mere, og med vores fundament og talentmasse har vi et fantastisk udgangspunkt, siger træner Kent Nielsen. I 2006 vandt Kent Nielsen titlen som Årets Top-træner i dansk fodbold og har desuden den højeste træneruddannelse i Danmark. I sin aktive karriere nåede han 54 landskampe og en guldmedalje ved EM i 1992. Kent Nielsen har styret AaB fra sidelinjen i 80 officielle kampe.